MSL-superliga amptelik uitgestel | Netwerk24
MSL-superliga amptelik uitgestel
Kugandrie Govender, waarnemende uitvoerende hoof van Krieket Suid-Afrika. Foto: Gallo Images
Die besluit is gegrond op verskeie "nasionale en internasionale logistieke redes, wat deur die Covid-19-pandemie veroorsaak is," sê Kugandrie Govender, waarnemende uitvoerende hoof van KSA.
'n Plaaslike T20-reeks sal "vroeg volgende jaar" gehou word, wat oor 'n enkelronde van wedstryde beslis sal word. Dié reeks sal spelers die kans gee om die keurders se oog te vang met die oog op die T20-Wêreldbekertoernooi wat in Oktober en November 2021 in Indië beslis word.
Govender sê reisbeperkings en die moontlike onbeskikbaarheid van nasionale spelers vanweë die hersiende internasionale kalender het hul besluit beïnvloed om die MSL uit te stel.
KSA se inkomste uit internasionale uitsaairegte kan ook 'n knou kry as internasionale en nasionale supersterre nie vir die MSL beskikbaar is nie.